เงินบาทเปิด 31.65/67 คาดแกว่งแคบ
เงินบาทเปิดตลาดเช้านี้อยู่ที่ระดับ 31.65/67 บาท/ดอลลาร์ อ่อนค่าลงจากเมื่อเย็นวานนี้ที่ปิดตลาดที่ระดับ 31.58/60 บาท/ดอลลาร์
12 มิ.ย. 2555

เงินบาทเปิดตลาดเช้านี้อยู่ที่ระดับ 31.65/67 บาท/ดอลลาร์ อ่อนค่าลงจากเมื่อเย็นวานนี้ที่ปิดตลาดที่ระดับ 31.58/60 บาท/ดอลลาร์          แนวโน้มเงินบาทวันนี้คาดว่าจะเคลื่อนไหวอยู่ในกรอบแคบๆ เนื่องจากในสัปดาห์นี้ยังไม่การรายงานตัวเลขเศรษฐกิจที่สำคัญที่จะมีผลต่อค่าเงินมากนัก โดยตลาดยังรอดูสถานการณ์ในยุโรปเป็นหลัก โดยเฉพาะการเลือกตั้งในกรีซช่วงปลายสัปดาห์นี้          "บาทวันนี้น่าจะนิ่งๆ ไม่น่าเปลี่ยนแปลงมาก เว้นแต่ว่าช่วงบ่ายเปิดมายูโรไม่โดนขายทิ้ง เพราะเงินยูโรลงจากเมื่อวาน 100 กว่า point ลงเยอะลงไว เพราะนักลงทุนไม่เชื่อว่าการให้เงินแก่สเปนเป็นแสนล้านจะสามารถแก้ปัญหาสถาบันการเงินทั้งระบบของสเปนได้ ขณะที่อัตราผลตอบแทนจากการประมูลพันธบัตรรัฐบาลของอิตาลีและสเปนยังอยู่ในระดับสูง ซึ่งแสดงให้เห็นว่านักลงทุนยังขาดความเชื่อมั่นต่อพันธบัตรของกลุ่มประเทศเหล่านี้" นักบริหารเงิน ระบุ          สัปดาห์นี้ยังไม่มีการประกาศตัวเลขเศรษฐกิจที่จะมีผลต่อค่าเงินมากนัก ตลาดคงรอดูสถานการณ์ในยุโรปเป็นหลัก ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 79.25 เยน/ดอลลาร์ ส่วนเงินยูโรอยู่ที่ระดับ 1.2491 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบแคบๆ ที่ 31.62-31.70 บาท/ดอลลาร์